Na sere i Tevita, ni tiko voli ena vanua talasiga kei Juta.+63 Kemuni na Kalou, oni noqu Kalou, au vaqarai kemuni tiko ga.+Au karamaca ena vukumuni.+Au* sa malumalumu ena noqu waraki kemuniEna vanua mamaca qai sigasiga, e sega kina na wai.+2 Au sa raici kemuni gona ena vanua tabu,Au sa raica na nomuni kaukaua kei na kemuni lagilagi.+3 Ni vinaka cake mai na bula na dei ni nomuni loloma,+Ena vakalagilagi kemuni na tebenigusuqu.+4 Au na vakacaucautaki kemuni ena noqu bula taucoko,Au na laveta cake na ligaqu ena yacamuni.5 Au vakamamautaki ena ivotavota vinaka duadua qai talei,*Ena vakacaucautaki kemuni ena marau na tebenigusuqu.+6 Au nanumi kemuni ena noqu imocemoce,Au vakasamataki kemuni vakatitobu niu yadra tiko ena bogi.+7 Ni o kemuni oni dau vukei au,+Au qai kaila ena marau levu ena ruku ni tabamuni.+8 Au kabiti kemuni.Na ligamuni imatau e tauri au matua tiko.+9 Ia o ira era saga mera vakaleqa noqu bulaEra na lako sobu ina vanua titobu kei vuravura.10 Era na soli yani ena kaukaua ni iseleiwau,Era na kedra kakana na jakoli.*11 Ia na tui ena marautaka vakalevu na Kalou.Ena reki* na tamata yadua e bubului ena vukuna,Ena vagalui na gusudra na vosa lasu.
fij_Latn